Diari Oficial de la Generalitat Valenciana


Sumari del DOGV 5885, del 04-11-2008 (2008/12363)

Informació pública i audiència de la modificació del Projecte d'Urbanització de la UE Nord Poble i de noves quotes d'urbanització aplicables a la UE Nord Poble.
----------------------------------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12539


Data del document
:   08-10-2008

Organisme emissor
:   Ajuntament de Bellreguard

Tipus de document
:   Informació Pública

Descriptors 

:   * Bellreguard
    * administració local
    * pla d'urbanisme

Informació pública i audiència de la modificació del Projecte d'Urbanització de la UE Nord Poble i de noves quotes d'urbanització aplicables a la UE Nord Poble. [2008/12927]  
El Ple de l'Ajuntament, en data 17 de setembre de 2008, va aprovar l'acord que es detalla:  
Informació pública i audiència de la modificació del Projecte d'Urbanització de la UE Nord Poble i de noves quotes d'urbanització aplicables a la UE Nord Poble.   
Atés que amb la pertinent informació pública prèvia el Plenari de la corporació, en data de 12 de març de 2003, va acordar aprovar el Projecte de Reajustament de l'Ordenació del Sector Nord del sòl urbanitzable amb ordenació detallada, el programa per al desenvolupament de l'actuació integrada, el projecte d'urbanització i de reparcel·lació forçosa: examen d'al·legacions, aprovacions i adjudicació, amb un cost total de la urbanització, segons la proposició juridicoeconòmica del corresponent PDAI d'1.473.741,70 euros, dels quals 1.280.979,08 euros, impost sobre el valor afegit inclòs, corresponen al pressupost d'execució mitjançant contracta més honoraris de redacció del projecte.   
Atés que per l'Acord Plenari, de data de 21 d'octubre de 2003, es va acordar adjudicar el contracte per a l'execució de l'obra d'Urbanització UE Nord Poble a l'empresa Pavasal, SA, per un import de nou-cents divuit mil vuit-cents vuitanta-vuit euros, impost sobre el valor afegit inclòs (918.888 €).  
No obstant això, i a proposta del director facultatiu de les obres i amb els tràmits pertinents previs, la Junta de Govern Local, en la sessió ordinària celebrada el dia 17 d'octubre de 2005, va acordar aprovar la modificació del contracte signat en data 24 d'octubre de 2003 amb l'empresa Pavasal, SA, per a l'execució de l'obra Urbanització UE Nord Poble, a la qual se li adjudica l'increment d'obra derivat del projecte modificat aprovat en aquest expedient, pel preu cert de tres-cents seixanta-un mil nou-cents vuitanta-quatre euros i seixanta cèntims (361.984,60 €).  
Atés que el director facultatiu de la part elèctrica de les obres, Joan Andreu Morant Herrero, va presentar, en data de 4 d'agost de 2008, una nova proposta de modificació del Projecte d'Urbanització de la UE Nord Poble que, literalment, diu així:  
«Proposta del director facultatiu de les obres  
Identificació del document  
Informe sobre la conveniència de modificar el projecte i el contracte de les obres d'urbanització unitat d'execució Nord Poble, adjudicades a l'empresa Pavasal, SA.  
Antecedents  
A fi de poder donar servici a les instal·lacions per part de la companyia subministradora i atesa l'exigència d'aquesta companyia, s'han de realitzar una sèrie de treballs no contemplats al projecte modificat número 1 i que han sorgit com a conseqüència de noves exigències per part de la companyia subministradora, així com de canvis en els criteris de posada en servici per part de la Conselleria d'Infraestructures i Transport de la Generalitat Valenciana.  
Les modificacions que cal tindre en compte per a donar servici a les instal·lacions, són les següents:  
- Modificació i condicionament del centre de transformació situat a l'avinguda de la Safor (polígon industrial), la previsió inicial era ampliar la màquina, el quadre de baixa tensió i la cel·la de protecció del nou transformador, pel fet que les cel·les que hi ha no són ampliables, els ponts de baixa tensió i mitjana tensió discorren pel buit assignat al transformador nou, s'han de col·locar totes les cel·les noves i condicionar el centre de transformació que hi ha a la legislació actual. Atés que es tracta d'instal·lacions que són propietat de la companyia subministradora Iberdrola Distribución Electrica, SAU, aquests treballs s'hauran de subcontractar a una empresa autoritzada per Iberdrola per a poder entrar als centres d'aquesta empresa cosa que encareix els treballs.  
- Modificació i condicionament del centre de transformació situat al carrer de Pau Picasso i denominat CTIB Plaça d'Espanya, la previsió inicial era ampliar la màquina, però atés que les cel·les que hi ha no són ampliables i no són d'SF6, sinó que són de tallament a l'aire, se substituiran les cel·les que hi ha per la qual cosa es retiraran del centre de transformació de l'avinguda de la Safor i condicionarà el centre de transformació que hi ha en la legislació actual. Atés que es tracta d'instal·lacions propietat de la companyia subministradora Iberdrola Distribución Electrica, SAU, aquests treballs s'hauran de subcontractar a una empresa autoritzada per Iberdrola per a poder entrar als seus centres, cosa que encareix els treballs.  
- La retirada de la línia aèria de mitjana tensió s'ha hagut de fer en dues fases, una primera ja realitzada a fi de traure la tensió a la xarxa que creua per l'interior de la unitat d'actuació, i alhora poder connectar les xarxes de mitjana tensió que s'han fet, i una segona fase per a realitzar el pas A/S, el desviament de la LAMT. Tots aquests treballs els han de realitzar empreses especialitzades en treballs en tensió i autoritzades per la companyia subministradora.   
- Pel que fa a la instal·lació d'enllumenat públic, s'havia previst una ampliació del quadre que hi ha, però per culpa del mal estat en què es troba aquest quadre i la perillositat que això suposa, s'ha decidit realitzar un quadre nou que contemple totes les eixides del quadre elèctric, tant les que hi ha com les que són objecte d'ampliació.  
Per tant, per a solucionar aquestes noves circumstàncies i poder executar de forma satisfactòria les obres projectades, es fa necessària la modificació del contracte amb l'objectiu de poder adjudicar aquestes a la mateixa empresa adjudicatària, Pavasal, SA, amb la mateixa baixa d'adjudicació que consta al contracte.  
Cloenda: atès el que s'ha expressat, es proposa la modificació número 2 del Projecte de la Urbanització UE Nord Poble, a fi de poder-lo adequar a les noves necessitats sorgides a causa de l'exigència de la companyia subministradora i el canvi legislatiu respecte a quan es va realitzar el projecte».   
Tenint en compte que la modificació proposada suposa un increment de les previsions inicials contemplades en la proposició juridicoeconòmica i en el corresponent compte de liquidació definitiva.  
Atés que són aplicables les disposicions de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), en aplicació de la disposició transitòria tercera del Decret 67/2006, de 19 de maig, del Consell, pel qual s'estableix el Reglament d'Ordenació i Gestió Territorial i Urbanística Valenciana (ROGTU).   
Atés el que disposen els articles 53 i 46 de la LRAU, que estableixen el procediment a seguir per a la modificació del projecte d'urbanització, els quals estableixen que, després de remetre un avís als interessats de la informació pública del projecte, s'inserirà un anunci en un diari d'informació general editat a la Comunitat Valenciana i - posteriorment o simultània- en el Diari Oficial de la Comunitat Valenciana (DOCV), i que durant un termini de 20 dies, comptadors des de l'última publicació de l'edicte, s'hi podran presentar les al·legacions que se estimen convenients.  
El Ple de la corporació, per majoria dels membres presents, acorda:  
Primer  
Sotmetre a informació pública la modificació del projecte d'urbanització de la UE Nord Poble (modificació núm. 2 de les instal·lacions elèctriques de la UE Nord Poble de Bellreguard), pel termini de 20 dies, mitjançant la inserció d'un anunci en un diari d'informació general editat a la Comunitat Valenciana i -posteriorment o simultània- en el Diari Oficial de la Comunitat Valenciana, i les noves quotes d'urbanització resultants a causa del sobrecost del projecte en relació amb les previsions inicials.   
Segon  
Notificar a tots els propietaris inclosos a la unitat d'execució Sector Nord Poble l'inici de la informació pública, pel termini de 20 dies, de la modificació del Projecte d'Urbanització de la UE Nord Poble (modificació núm. 2 de les instal·lacions elèctriques de la UE Nord Poble de Bellreguard) i de les noves quotes d'urbanització resultants a causa del sobrecost del projecte en relació amb les previsions inicials.   
Bellreguard, 8 d'octubre de 2008.- L'alcalde: Pere Cremades Simó.